Ontleding van kamp forums - Forum Topic
Total Views: 83 243 536
Forums / Best or Worst Experiences / Ontleding van kamp forums
Ontleding van kamp forums
06 Sep 2017 @ 19:25:44 pm
Vandag sit ek deur alle statistieke te gaan en dit raak ń bekommernis om te sien hoe lede vinnig ń "kliek" vorm.
Terwyl ń forum besig is, word jy as buite staander reserwe bankie toe geskuif.
Sodra ń forum stil raak, word jy as individuel weggeroep vanaf die reserwe bankie om saam deel te neem.
My besluit is, om voortaan nie aan enige kampforum ń lid te wees nie.
06 Sep 2017 @ 20:13:48 pm
Huh?? Iemand op jou tone getrap :)
07 Sep 2017 @ 06:33:28 am
Ek self het so besluit lank terug gemaak met die dinge wat gebeur het by die wegsleep forum.
Ek kry ook so dan en wan 'n uitnodiging na die ander sosiale media kamp forum/ groepe maar gee dit net 'n mis weens persoonlike redes. Niks gemik op enige van die forums/groepe nie.
Ek hou nie van klieks nie en is seker die rede waarom ons nooit deel geword het van byvoorbeeld 'n Karavaan Klub nie. Het 3 of 4 keer saam met so klub gaan kamp as 'n gas maar binne in daai kliek was daar klieks.
Nee wat gee so iets maar 'n mis.
07 Sep 2017 @ 07:42:45 am
Jammer Klein, maar ek verstaan nie waarom jy so voel nie. Op 'n Forum soos hierdie plaas enigiemand tog bydraes of antwoord op bydraes. Niemand nooi jou om deel te neem of weier jou deelname nie. Miskien is daar mense wat mekaar met die tyd saam op die forum of andersins leer ken het, maar ek ervaar nie dat dit kliekvorming is nie. Lede het al in die verlede vies geword vir mense wat hulle gevoel het hulle tenagekom het, en het onttrek en sommiges het weer teruggekom. Ek dink ons is almal hier gelyk en ons het die reg om ons menings uit te spreek. Ek kan net vir myself praat, maar ek vind jou bydraes gebalanseerd en waardeer dit dus en ek glo ander lede ook. Daar sal ook wel lede wees wat nie met jou saamstem nie, maar dit is die aard van gesprekvoering. Soms word 'n mens ernstig gekasty oor jou mening, maar dis ook goed. Gaan maar voort soos jy reeds doen.
07 Sep 2017 @ 08:02:53 am
Fred ek glo nie dit vind visies hier op die forum plaas nie, of te wel ek ondervind dit nie so nie. Ek gesels met almal en almal gesels met my.
Dink dit is eerder as mens na 'n kampforum buite ons geledere (caravanparks forum) getrek word.
As mense van die forum by mekaar wil kuier en so 'n "Uitsluitlike groep" wil form is hulle seker welkom om dit te doen. Hulle gaan dit net moeilik vind om uitsluitlik met mekaar te gesels hier waar almal gesels.
My opinie en ek kan verkeerd wees, is waar wegsleep se dood steek gekom het. Die PM (private message) funksie het gemaak dat mense meer apart met mekaar gesels het as algemeen op die forum.
As ons hier gesels het almal toegang tot almal se insette en dis hoe ek voorstel dit moet bly. As Sannie vir Piet 'n privaat boodskap wil stuur is daar baie ander sosiale media wat gebruik kan word. Ons ou reseppie hier werk puik. En ek glo meeste in gelukkig.
07 Sep 2017 @ 08:29:53 am
My opinie is die waarneming dat hier "klieks" gevorm word, is nie korrek nie.
Ek is in my 5de jaar besig om op hierdie forum te gesels, hierdie is my 1415de kommentaar en ek het nog nooit van enige "kliek"-vorming bewus geword nie.
Ek vermoed kliek-vorming word dalk verwar met spesifieke belangstelling in 'n sekere onderwerp. As daar oor die Kruger Wildtuin gesels word, sal ek beslis daaraan deelneem en ek sal dadelik vir jou kan opnoem wie gaan daaroor saamgesels. Netso, as ek oor batterye en ligte praat, gaan ek en 'n klompie ander ouens wat ek ook kan opnoem lekker saamgesels. As ek oor goed soos "movers" en tru-kameras praat, weet ek nou reeds watter groepie ouens gaan saampraat. As ek oor tente, tent-probleme, skadunette of silwerseile gaan praat, weet ek nou reeds wie gaan aan die gesprek deelneem.
Dis mos nie groep- of "kliek"-vorming nie.
Klein-DK, wil jy (of enige iemand anders wat hierdie standpunt deel) nie 'n bietjie meer spesifiek wees oor wat jou bedoeling met kliek-vorming is nie en noem sommer 'n spesifieke voorbeeld.
07 Sep 2017 @ 08:36:15 am
Ek geniet die forum baie. Stem nie altyd saam met van die kommentaar nie, en aanvaar ook dat nie almal met van my kommentaar sal saamstem nie. 👍
07 Sep 2017 @ 09:02:45 am
Ons almal hier is een groot kliek....lief vir kamp kliek
07 Sep 2017 @ 09:15:53 am
As iemand wil draaksteek met kommentare en stellings dan weet jy seker dat ekke daar sal wees, so as iemand n faaaait uitlok dan verwag almal Speknek se bydrae.
Ek dink, en dis nou my mening. Ons almal moet besef dat sommiges fyngevoelig is en sekere insette mag persoonlik ervaar. Ek en Dennis-DK is groot vriende omrede ons albei fyn van draad is. My ander vriend Wilsur kou my ook oor ek my stert in n krul trek. Maar ek belowe julle as mens in die knyp is ,, soos ek nou is,, dan kom daardie persone na vore as ware vriende. Op hierdie forum is daar letterlik dosyne van hulle. My telefoon no is aan meer as honderd kampers bekend. Daar is forum vriende wat vanaf Pretoria my persoonlik kom groet en ondersteun het.
Eks een van die mense waarna verwys was as wegraak en weer terug kom, omrede ek hou van gesels en van die mense hier. Daars baie, vele wat geloop het en nie weer wil deelneem nie. Dan kontak ek hulle, om net te hoor . Nee dankie maat. -eks nie te vinde vir die grom en byt nie. Is sy siening.
Eks ook nie te vinde vir dit nie. Noudat ek nie meer n karavaan, "WEN" het nie, lees ek nog steeds as ek kans kry.
Nou moet julle weet. Ek het n grom, byt en laat spaander siening...hehe😎
07 Sep 2017 @ 09:16:01 am
Oor die jare was die stelling van "klieks" al dikwels gemaak. Ek het nog nooit gevoel daar is klieks nie. Wat wel gebeur, is dat mense wat mekaar al ontmoet het, dalk meer vrymoedig met mekaar sal gesels, maar dit is nie 'n kliek nie.
Soos Lennie sê, jy leer mense min of meer ken, wie hou van watter onderwerpe, gaan saampraat, gaan ignoreer, gaan saamstem, gaan nie saamstem nie. Dit hang van jouself af of jy uitgesluit gaan voel en dit dan verkeerdelik as 'n kliek sien.
Wat ek nie van DK se inset verstaan nie, hy sê as die forum besig is, word jy reserwebank toe geskuif en as dit stil raak, word jy weer nader getrek. Hoe gebeur so iets?
07 Sep 2017 @ 09:38:51 am
Ek is nog maar nuut hier en ken meeste mense nie juis nie. Ek vind dit nie te min interessant om by tye sonder om standpunt in te neem te lees wat mense oor die algemeen se. Dit is amper soos om in die publiek te sit en net mense dop te hou soos bv in 'n besige plek waar jy rustig kan sit en net waarneem.
Om hierby aan te sluit is dit met tye lekker om bv 'n baie ou onaktiewe draad te lees en te sien hoe mense optree/gesels sonder dat mens deelneem.
Die forum bly 'n lekker plek waar ons almal kan saam gesels. Mens moet net versigtig wees om nie te veel persoonlik te neem en self te dink iemand het ons gebyt terwyl die skrywer glad nie so bedoeling gehad het nie.
07 Sep 2017 @ 10:10:47 am
Ek stem saam met Geert. Ons is almal een kliek, n familie kliek. Kan my nie in dink dat kampers groepe wil trek want as n karavaan gebreek langs die pad staan of hulp nodig met iets in die kamp gaan ek nie eers kyk of dit deel van my groepie is. Ek gaan stop en kyk of ek kan help. Of ek nou warm onder koller geraak het omdat iemand iets kwyt geraak wat my nie pas of nie.
Ons karavaan mense is unieke mense met waardes wat saak maak in die natuur, tussen ons self en met ander. Love thy neighbour like your self.
07 Sep 2017 @ 10:33:33 am
Nou hoe dan nou? Wat het van die ELEGANCE geword? 'n Toegewyde karavaner hou mos nie sommer so op om te kamp nie-of wag ons vir 'n bestelde nuwe wen?
07 Sep 2017 @ 10:57:18 am
Hier is definitief "klieks" op die forum. Ek dra kennis van twee........Oom Jeep en Klein DK is die kliek met die dun nerwe. Oom Jeep, Freda en Benkie............die kamera het gekliek en die bewys is waar hulle op die "fairy" sit.☺
Ek dink dit is slegs 'n kwessie van sommige lede neem meer spontaan deel en dandie ander soos ek. lees almal se kommentare maar neem nie gereeld deel aan die gesprekke nie. Ek kry soms die idee sommige mense lewer slegs kommentaar om hul "syfers" indrukwekkend te laat vertoon.
Dit is ook soos wat Lennie sê, dit hang af waarin elke person belangstel. As die onderwerp bv. oor die KNP gaan, dan gee ek dit 'n groot mis. Gelukkig het elkeen 'n keuse of jy op 'n sekere onderwerp wil in gaan en of jy sekere persone se kommentaar wil lees. Sommige persone se kommentaar is altyd interessant en ander se kommentaar is weer niks seggend.
07 Sep 2017 @ 12:28:50 pm
Is hier vir by die slim manne te leer en by te dra waar ek kan...
07 Sep 2017 @ 14:13:54 pm
Nee, wat, julle raad en gemoedelikheid is tops. Ek voel so welkom soos 'n vis in die water. Maar ek besef ek kan van ander mense leer - en dis heerlik!
07 Sep 2017 @ 15:24:45 pm
Dis nes jy daar sê, Chris. Ons maak sommer ons eie klieks met die kliek van 'n kamera. Om die waarheid te sê, ek en DK is ook in 'n kliek. 'n Kliek wat gevorm is deur dieselfde bande, met die Ooskaap, met Van Stadens oord se duine en met slange waaroor hy my altyd waarsku. Of wat praat ek alles DK?
07 Sep 2017 @ 15:36:59 pm
Ek is een van die rustigste mense wat ek ken! Vra my en nie die vrou en kinders nie!
Ek word nooit kwaad nie
Ek baklei nooit nie
Ek skel en vloek nooit nie
Ek bly rustig en se geen skewe woord nie
En.....,...... Ek haat KLIEKS
Wat ek wel kan se......die laaste 2 jaar is die Forum baie still.
In 7 jaar in Limpopo het ek bitter min waens gesien, ( inteendeel niks en ek ry baie) met CaravanParks stickers op. Myne kom more af. Siestog Wa kry spring clean more. Het dag verlof gevat.
07 Sep 2017 @ 19:50:53 pm
Nee wat dis lekke hier so 4 jaar hier so baie geleer by julle ek se nog altyd en moenie my met n klip gooi nie,as die topic nie vir jou is nie hou verby nee klein DK wees rustig gesels saam en kamp n hond uit n bos
08 Sep 2017 @ 10:23:53 am
Klieks hier?, nee wat. Sal wel twee keer dink voor ek `n kamp organisasie of saamtrek bywoon.
08 Sep 2017 @ 10:50:09 am
Klieks of nie klieks nie - dit bly 'n aangename plek om te gesels en hulp/raad GRATIS te ontvang.
Ek dink ons gaan soek onnodig nog iets om oor bekommerd te wees deur die klieks ding op te haal.
Ons het mos 'n keuse as ons die klieks wil vermy (indien dit bestaan) en verder te lees - BE HAPPY IT'S FRIDAY
08 Sep 2017 @ 12:17:32 pm
Jip jip jip.
Lekker vrydag vi almal. Geniet die naaaweek.
01 Dec 2017 @ 17:41:26 pm
Indien DK in die oorspronklike post na karavaan klubs verwys het ek begrip vir sy standpunt.
Hierdie is egter nie 'n klub waar persone fisies bymekaar kom en persoonlike oog kontak het waar kliekvorming moontlik is nie.
Ek sou graag wou weet hoe 'n kliek op 'n forum tot stand kom en floreer - dit is nou te sê as my verstaan van kliek korrek is. My verstaan van 'n kliek is waar 'n persoon sy sosiale lewe so reel dat hy in 'n eksklusiewe groep in pas, wat amper as 'n geslote groep beskryf kan word en waar toeganklikheid deur mede lede afgekeur word tensy aan sekere sosiale vereistes voldoen word.